text: স্বাভাবিক ভাষা (ইংরেজি ভাষায়: Natural language) বলতে মানুষের বলা, লেখা বা প্রতীকের মাধ্যমে প্রকাশিত ভাষাকে বোঝায়। গাণিতিক যুক্তিবিজ্ঞানে ব্যবহৃত ভাষা কিংবা কম্পিউটার ভাষা থেকে আলাদা করার জন্যই এই পরিভাষাটির অবতারণা করা হয়েছে।
  
  কৃত্রিম বুদ্ধিমত্তা ও ভাষাবিজ্ঞান শাস্ত্রের অন্যতম গুরুত্বপূর্ণ শাখা হল স্বাভাবিক ভাষা প্রক্রিয়াকরণ (Natural language processing বা NLP), যে শাখায় কম্পিউটারের মাধ্যমে স্বাভাবিক ভাষার ইনপুট ও আউটপুট নিয়ে গবেষণা করা হয়।
  
  বিষয়শ্রেণী:স্বাভাবিক ভাষা প্রক্রিয়াজাতকরণ
title: স্বাভাবিক ভাষা